Αδόλφος Φρειδερίκος του Μεκλεμβούργου

Ο Αδόλφος Φρειδερίκος (γερμ. Adolf Friedrich, 10 Οκτωβρίου 1873 - 5 Αυγούστου 1969) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου. 

Βιογραφία
Ο Αδόλφος Φρειδερίκος Αλβέρτος Ερρίκος ήταν το τρίτο παιδί και ο δεύτερος γιος του Φρειδερίκου Φραγκίσκου Β΄  του Μεκλεμβούργου-Σβερίν και της Μαρίας, κόρης του Αδόλφου του Σβάρτσμπουργκ-Ρούντολστατ.

Έγινε εξερευνητής στην Αφρική, κυβερνήτης στην αποικία του Τόγκο, δούκας της Ηνωμένης Βαλτικής (Λιβονίας) για 23 ημέρες (5-28 Νοεμβρίου 1918) και πρόεδρος της Ολυμπιακής Επιτροπής της Δ. Γερμανίας (1949-51).

Το 1969 απεβίωσε στο Οϊτίν του Χόλσταϊν σε ηλικία 96 ετών.

Οικογένεια
Νυμφεύτηκε πρώτα το 1917 τη Βικτωρία Θεοδώρα, κόρη του Ερρίκου ΚΖ΄ του Ρόυς-Νεοτέρου Κλάδου, και είχε τέκνο:
 Βόιτσλαβα Θεοδώρα (1918 - 2019), παντρεύτηκε τον Ερρίκο Α΄ του Ρόυς-Κέστριτς, απέκτησαν έξι παιδιά.

Την επόμενη ημέρα της γέννησης απεβίωσε η Βικτωρία Θεοδώρα και ο Αδόλφος Φρειδερίκος το 1924 έκανε δεύτερο γάμο με την Ελισάβετ, κόρη του Μπότο του Στόλμπεργκ-Ρόσσλα· δεν απέκτησαν απογόνους.

Πρόγονοι

Πηγές
 Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp. ISBN 978-1-4214-0135-5. ("Adolf Frideric [sic]", p. 2).
 Παραπομπές 

Κατηγορία:Οίκος του Μεκλεμβούργου